सीएस ने स्वास्थ्य कर्मियों को अस्पताल परिसर में रहने का दिया निर्देश
कामडारा/गुमला| सिविलसर्जन एसएन झा ने रविवार को कामडारा का दौरा कर सामुदायिक स्वास्थ्य केंद्र का औचक निरीक्षण किया। उन्होंने अस्पताल के अंदर रखे आॅक्सीजन, दवा स्टोर रूम, खाली स्टाफ क्वार्टर, चाहरदीवारी एंबुलेंस का मुआयना करने के उपरांत स्वास्थ कर्मियों को क्वार्टर में रहने का निर्देश दिया। उन्होंने कहा कि यथाशीघ्र खराब पड़ी एंबुलेंस को ठीक कराया जाए। वहीं अस्पताल की व्यवस्था से सीएस काफी संतुष्ट नजर आये। इस मौके पर डॉ. रुचि भूषण, डाॅ. तारिक अनवर, एएनएम तरुण पासवान, मदन साहू सुबोध कुमार समेत अन्य स्वास्थकर्मी मौजूद थे।
hin_Deva hin_Deva